CELEX: 62021TB0130
Language: da
Date: 2021-07-22 00:00:00
Title: Sag T-130/21 R: Kendelse afsagt af Rettens præsident den 22. juli 2021 — CCPL m fl. mod Kommissionen (Særlige rettergangsformer – konkurrence – karteller – markedet for fødevareemballage til detailhandelen – afgørelse om pålæggelse af bøder – finansiel garanti – retningslinjerne for beregning af bøder af 2006 – betalingsevne – begæring om udsættelse af gennemførelse – fumus boni juris foreligger ikke)

27.9.2021   
            
            
               DA
            
            
               Den Europæiske Unions Tidende
            
            
               C 391/18
            
         
      Kendelse afsagt af Rettens præsident den 22. juli 2021 — CCPL m fl. mod Kommissionen
      (Sag T-130/21 R)
      (Særlige rettergangsformer - konkurrence - karteller - markedet for fødevareemballage til detailhandelen - afgørelse om pålæggelse af bøder - finansiel garanti - retningslinjerne for beregning af bøder af 2006 - betalingsevne - begæring om udsættelse af gennemførelse - fumus boni juris foreligger ikke)
      (2021/C 391/25)
      Processprog: italiensk
      
         Parter
      
      
         Sagsøgere: CCPL — Consorzio Cooperative di Produzione e Lavoro SC (Reggio Emilia, Italien), Coopbox Group SpA (Bibbione, Italien) og Coopbox Eastern s.r.o. (Nové Mesto nad Váhom, Slovakiet) (ved advokaterne E. Cucchiara og E. Rocchi)
      
         Sagsøgt: Europa-Kommissionen (ved P. Rossi og T. Baumé, som befuldmægtigede)
      
         Sagens genstand
      
      Søgsmål støttet på artikel 278 TEUF og 279 TEUF med påstand om udsættelse af gennemførelsen af Kommissionens afgørelse C(2020) 8940 final af 17. december 2020 om erstatning af de bøder, der blev pålagt ved Kommissionens afgørelse C(2015) 4336 final af 24. juni 2015 om en procedure i henhold til artikel 101 [TEUF] og artikel 53 i EØS-aftalen for så vidt angår CCPL — Consorzio Cooperative di produzione e Lavoro SC, Coopbox Group SpA og Coopbox Eastern s.r.o. (sag AT.39563 fødevareemballage til detailhandelen), for så vidt som den pålægger sagsøgerne at stille finansielle garantier eller at foretage en midlertidig betaling af de pålagte bøder.
      
         Konklusion
      
      
                  1)
               
               
                  Begæringen om foreløbige forholdsregler tages ikke til følge.
               
            
                  2)
               
               
                  Afgørelsen om sagsomkostningerne udsættes.